cyanic-selkie/wikianc huggingface dataset:
Kalastus
Suomessa
Suomen vapaa-ajankalastajien keskusliiton mukaan 1,7 miljoonaa suomalaista kalastaa ongella, pilkkivavalla tai katiskalla vähintään kerran vuodessa. Suomessa jokaisella on oikeus kalastaa yhdellä vavalla ilmaiseksi ongella, pilkillä ja silakkalitkalla. Viehekalastusta yhdellä vavalla saa harjoittaa jokainen alle 18-vuotias ja yli 64-vuotias ilman erillistä maksua. Muunlaista kalastusta kuin onkimista ja pilkkimistä harrastavan 18–64-vuotiaan tulee maksaa kalastonhoitomaksu valtiolle. Vuonna 2017 kalastonhoitomaksun suuruus oli kalenterivuodelta 39 euroa. Kalastonhoitomaksun kerää Metsähallitus, ja siitä saadut varat käytetään kalavesien sekä kalastusjärjestelyiden hoitoon sekä tiedottamiseen.
Kei Kamara
Colorado Rapids
Joulukuussa 2018 Kamara siirtyi Colorado Rapidsin riveihin. Coloradosta hän lähti vuonna 2020 jälkeen. Coloradossa hän viimeisteli 17 maalia 38 ottelussa.
Minnesota United
Syyskuussa 2020 Kamara siirtyi Minnesota Unitediin. Unitedissa pelatessaan hän teki yhden maalin 7 ottelussa ja hänestä tuli näin MLS:n ainoa pelaaja, joka on tehnyt maalin 8 eri joukkueessa.
Smart casual
Millaisiin tilaisuuksiin smart casual sopii?
Smart casual soveltuu moneen eri tilaisuuteen, jossa halutaan pukeutua siististi ja tyylikkäästi, mutta kuitenkin rennosti. Tällaisia tilaisuuksia ovat esimerkiksi työpaikan tilaisuudet, rennot (perhe)juhlat, treffit ja illanvietot. Se soveltuu hyvin myös toimisto- ja asiakastyöhön, jossa huoliteltu ulkomuoto halutaan yhdistää mukavaan ja käytännölliseen pukeutumiseen.
Islam Kiinassa
Kommunismin aika
Kiinan Sinkiangissa (Xinjiang) ja Keski-Aasian valtioissa asuvat uiguurit ovat turkkilaista uiguurin kieltä puhuva kansa, jonka perinteinen uskonto on sunnalainen islam. Radikaalit muslimiuiguurit ovat tehneet Xinjiangissa ja muualla Kiinassa terroritekoja, joita Kiina on pyrkinyt kitkemään. Kiina on sulkenut epäilyttävinä pitämiään uiguureita "uudelleenkoulutusleireille", jotka ovat käytännössä vankileirejä. Kiina on myös pyrkinyt siirtämään uiguuriväestöä muualle maahan.
Kaskisten baptistiseurakunta
Kaskisten baptistiseurakunta on entinen Kaskisissa toiminut baptistiseurakunta. Seurakunta peurstettiin vuonna 1913 ja vuosina 1913–1918 sen johdossa oli pastori Fritiof Sundell. Sundell sai Kaskisissa harjoittamastaan menestyksekkäästä toiminnasta tunnustusta, erityisesti vuoden 1918 sodan seuranneina vaikeana aikana. Sundellin muutettua Vaasaan seurakunnan johtajana jatkoi Fridolf Granfors, mutta seurakunta hajosi ja tämän jälkeen baptistiseurakunnan toimintaa johdettiin Närpiön seurakunnista käsin. Baptistinen toiminta lähentyi 1980-luvulla muiden vapaakirkkoliikkeiden kanssa.
Tuulihaukka
Elinympäristö ja elintavat
Tuulihaukka on viljelysmaiden lintu. Suomessa osa kannasta pesii avosoilla, hakkuuaukoissa, tuntureilla ja saaristossa.
Sikyong
Historia
Kiinan kommunistinen puolue ilmoitti vuonna 2010, että se ei käy enää minkäänlaisia neuvotteluita dalai-laman kanssa.
Dietyylieetteri
Turvallisuus
Suun kautta dietyylieetterin LD50 on rotille 1215–2540 milligrammaa dietyylieetteriä per kehonpainokilogramma (mg/kg). Hiirille sen LD50 on 2420 mg/kg vatsakalvon sisään pistettynä.
Graham Chapman
Chapman kirjoitti vuonna 1980 omaelämäkerran A Liar’s Autobiography, josta Monty Python teki elokuvan vuonna 2012.
Roger Caillois
Elämäkerta
Palattuaan Ranskaan hän toimi Gallimard-kustantamon työntekijänä ja johti eteläamerikkalaiseen kirjallisuuteen keskittynyt kirjasarjaa La Croix du Sud. Hän myös käänsi argentiinalaisen kirjailijan Jorge Luis Borgesin kertomuksia. Kokoelmaan hän valitsi myös Pablo Nerudan ja Miguel Asturiasin teoksia. Lisäksi hän toimi vuodesta 1948 lähtien Unescon korkeana virkamiehenä ja oli ensiksi kirjallisen osaston päällikkö ja myöhemmin kulttuurien kehityksestä vastaava johtaja. Hänet valittiin Ranskan akatemian jäseneksi vuonna 1971, ja tässä tehtävässä hän seurasi professori Jérôme Carcopinoa.
Pihla Keto-Huovinen
Pihla Keto-Huovinen (s. 19. syyskuuta 1974 Espoo) on suomalainen poliitikko ja juristi, joka valittiin kansanedustajaksi vuoden 2019 eduskuntavaaleissa. Keto-Huovinen toimii myös kunnanvaltuutettuna kotikunnassaan Mäntsälässä, ja oli vuosina 2001–2004 Helsingin kaupunginvaltuutettu. Keto-Huovinen on koulutukseltaan oikeustieteen kandidaatti ja varatuomari. Hän on toiminut Itä-Uudenmaan syyttäjänvirastossa kihlakunnansyyttäjänä.
Shelley Morrison
thumb|Shelley Morrison Shelley Morrison, oik. Rachel Mitrani, (26. lokakuuta 1936 New York City – 1. joulukuuta 2019 ) oli yhdysvaltalainen näyttelijä. Hänet tunnetaan myös nimellä Rachel Domínguez, jota hän käytti lähinnä uransa alkuaikoina. Morrison on näytellyt elokuvissa, teatterissa ja televisiossa 1960-luvulta lähtien. Hänet tunnetaan luultavasti parhaiten rooleista tv-sarjoissa General Hospital ja Will & Grace.
SBV Vitesse
Vitesse perustettiin 14. toukokuuta vuonna 1892 krikettiseuraksi, mutta saman vuoden syksyllä alkoi myös jalkapallotoiminta.
Jari-Pekka Laitio-Ramone
Toimittaja-kirjailija
Vuonna 1995 alkaneen toimittajauransa aikana Laitio-Ramone on kirjoittanut artikkeleita esimerkiksi Helsingin Sanomiin, Kauppalehteen, Turun Sanomiin, Kymen Sanomiin, Ilkkaan, Pohjalaiseen ja Kauhajoki-lehteen, joka on hänen päätyönantajansa (2019).
Irving Kolodin
thumb|right|Irving Kolodin
Taekwondo kesäparalympialaisissa 2020
Karsinnat
Yhdestä maasta saa lähettää paralympialaisiin korkeintaan kolme mies- ja kolme naisurheilijaa. 12 mies- ja naistaekwondoinia valitaan K44-luokan rankinglistalta ja 6+6 urheilijaa K43-luokan rankinglistalta. 15 mies- ja 15 naisurheilijaa valitaan alueellisten mestaruusturnausten perusteella. Isäntämaa Japani saa suoraan kolme parhaiten rankingissa pärjännyttä urheilijaa paralympialaisiin. Loput kolme urheilijaa kutsutaan paralympialaisiin siten, että jokaiseen painoluokkaan tulee yhteensä 12 urheilijaa.
Kokoontumisvapaus
Eräät libertaarit kritisoivat kokoontumisvapauden käsitettä siitä, että se edellyttää julkisyhteisöjen omistamia tiloja, ja kannattavat kaikkien julkisyhteisöjen omistamien kiinteistöjen yksityistämistä. Libertarismin mukaan kaikilla yksilöillä pitää olla vapaus kokoontua yksityisissä kiinteistöissä yksityisen omistajan luvalla.
Stewart Granger
thumb|Stewart Granger elokuvan Young Bess trailerissa. Stewart Granger (6. toukokuuta 1913 – 16. elokuuta 1993) oli englantilainen näyttelijä, tunnettu sankarillisista ja romanttisista rooleista. Pitkä, tumma ja komea Granger oli suosittu näyttelijä 1940–1960-luvuilla.
Granger syntyi Lontoossa. Hänen alkuperäinen nimensä oli James Lablache Stewart, mutta hän muutti nimensä, jottei häntä olisi sekoitettu kuuluisaan amerikkalaiseen näyttelijään James Stewartiin. Hän aloitti elokuvauransa vuonna 1933, ja vuonna 1943 elokuva Seikkailija Jamaikasta (The Man in Grey) teki hänestä kotimaassaan Britanniassa tähden. 1950-luvun alussa hän siirtyi Hollywoodiin ja alkoi näytellä myös seikkailuelokuvissa. Stewart Granger oli kolme kertaa naimisissa, ja avioliitoista syntyi 4 lasta. Vuonna 1956 hänestä tuli Yhdysvaltain kansalainen. Hän kuoli eturauhassyöpään Santa Monicassa Kaliforniassa 80-vuotiaana.
Le Locle
Le Locle on vanha teollisuuskaupunki Neuchâtelin kantonissa Länsi-Sveitsissä. Kaupungissa on runsaat 10 000 asukasta. Le Locle on Neuchâtelin kantonin asukasluvultaan neljänneksi suurin kaupunki.
Peter Sculthorpe
Elämäkerta
Sculthorpe kuoli Wolperin juutalaisessa sairaalassa Woollahrassa pitkään sairastettuaan.
Astute-luokka
Asejärjestelmä
Aluksella on kuusi 21 tuuman torpedoputkea. Luokan aluksissa on tilat 38 ohjukselle, ja ne on normaalisti suunniteltu varustettavan 24 Spearfish-torpedolla ja neljällätoista Tomahawk IV -risteilyohjuksella. Risteilyohjukset mahdollistavat iskun 1 600 kilometrin päähän. Lisäksi kukin torpedo voidaan korvata kahdella Stonefish-miinalla.
Tappava tunnustus
Tappava tunnustus (Dressed to Kill) on vuonna 1980 ensi-iltansa saanut kauhutrillerielokuva. Elokuvan on ohjannut Brian De Palma ja pääosia esittävät Michael Caine ja Nancy Allen.
Peter Steele
Lapsuus ja nuoruus
Peter Steele, syntyjään Petrus Thomas Ratajczyk syntyi katoliseen perheeseen Brooklynissa, New Yorkissa tammikuussa 1962. Hänen isänsä oli venäläistä ja puolalaista alkuperää ja hänen äitinsä Skotlannista. Steelellä oli viisi vanhempaa sisarta ja hän oli perheensä kuopus. Hänen isänsä oli taistellut toisessa maailmansodassa ja työskenteli myöhemmin telakalla. Ratajczykin perhe oli erittäin musikaalinen. Steele peri isältään musikaalisuuden sekä suuren kokonsa. Hän osasi muun muassa puhelimen näppäinääniä kuunnellen sanoa, mihin numeroon oltiin soittamassa. Hänestä kasvoi 203 senttimetriä pitkä [mikä?].
Steele alkoi opiskella kitaransoittoa 12-vuotiaana, mutta vaihtoi pian bassoon. Hän oli vasenkätinen, mutta osti oikeankätisten basson, koska se oli halvempi.
Yksityiselämä
Steele harrasti vapaa-ajallaan uintia, painonnostoa ja tietokirjojen lukemista. Hän kävi säännöllisesti kuntosalilla ja vaati jopa keikkapaikkojen takahuoneisiin kuntosalilaitteita. Esimerkiksi kesällä 2003 Type O Negativen vieraillessa Suomessa Tuska -festivaaleilla Steelelle rakennettiin pieni kuntosali. Häntä kiinnosti paljon eurooppalainen, etenkin pohjoismainen kulttuuri. Hän harrasti myös talonsa remontointia, arkkitehtuurin tutkimista, autojensa virittelyä ja hölkkäämistä. Hän piti erityisesti kissoista, joita hän omisti vuosien varrella useita.
Tonttu Toljanteri tonttujen tonttuna
Juoni
Toljanteri saa uuden haasteellisen tehtävän hoitaakseen. Joulun alla myös tonttujen käytöstä tulee tarkkailla ja kyllä päämajassa tapahtuukin. Toljanteri ei itsekään ole ihan puhtoinen, vaan sortuu mm. keppostelemaan Viänäsen kustannuksella ja syyttämään joulumuoria valehtelusta. Olisiko anteeksipyyntö paikallaan? Pukinkontissakaan ei ole kaikki kohdallaan. Viekö joku lasten lahjoja? Miksi pukki on pinteessä ja mikä on Kielletty kirstu? Kaiken keskellä Toljanterilta lipsahtaa salaisuus. Ratkeaako arvoitus aattona?
Heaven and Hell (Black Sabbathin albumi)
Albumin nykyinen arvostus
Tämän päivän kriitikot suhtautuvat positiivisesti albumiin: Allmusic-sivuston arvostelija sanoo albumin olevan "yksi yhtyeen parhaista" ja lisää "Dion tuoneen huomattavasti energiaa yhtyeeseen". Sputnik Music-sivuston kriitikko kirjoittaa Dion lauluosuuksien olevan loistavia ja ettei albumilla ole yhtään täytemateriaalia. Metal Observer-sivuston arvostelija kirjoittaa, että "Ozzyn korvaamisesta huolimatta yhtye teki arvostetuimman ja vahvimman albuminsa vuosiin".
Ward eroaa, Appice tilalle
Kiertue jatkui ja huipentui loppuvuodesta 1980 Kaukoitään, jossa yhtye esiintyi Japanissa ensimmäistä kertaa urallaan, sekä Australiassa. Laulaja Dio oli aiemmin nauttinut suurta suosiota Rainbow-yhtyeen kanssa Japanissa, joten Sabbath sai hyvän vastaanoton Japanin konserteissa, vaikkakin pari konserttia jouduttiin perumaan Iommin sairastuttua vatsatautiin. Kiertue päättyi helmikuussa 1981 Britannian konsertteihin.
Slaavilainen armeijakunta
Hyökkäys Syyriaan vuonna 2013 epäonnistui, koska aseistus oli vanhaa ja heikkoa, eikä Syyrian armeija ja hallitus tehneet yhteistyötä heidän kanssaan. Venäläisille ei myöskään kerrottu kohdealueen kapinallisista, jotka pitivät hallussaan Deir al-Zourin öljykenttää.
Saattue joutui väijytykseen Homsissa, jossa Venäläiset saartanut Jaysh al-Islamin joukko oli moninkertaisesti sitä suurempi. Venäläiset ajoivat hiekkamyrskyn turvin saarron läpi Al-Suknahiin. Kapinalliset kuitenkin löysivät SC:n kadottaman kansion ja hälyttivät ilmoittaen, että venäläiset taistelevat Syyriassa.
Noin kaksi kolmasosaa SC:n joukoista ryhmittyi Dmitri Utkinin ympärille. Toukokuusta 2014 helmikuuhun 2015 wagnerilaiset taistelivat Itä-Ukrainassa. Sitten heidät lähetettiin takaisin moneksi vuodeksi Syyriaan, jossa Assad oli pulassa.
Arttu Brummer
Brummerin vanhemmat olivat filosofian maisteri, latinan ja suomen kielen lehtori Karl Emil Fabian Brummer ja Hildur Helena Maria Nordenswan. Hän oli naimisissa kahdesti, vuosina 1921–1923 tekstiilitaiteilija Eva Anttilan kanssa ja 1926–1951 tekstiilitaiteilija Eva Brummerin kanssa. Heidän poikansa on professori Markus Brummer-Korvenkontio (s. 1931).
Teeri
Levinneisyys
Suomessa teeri pesii pohjoisinta Lappia lukuun ottamatta koko maassa. Suomen nykyinen kanta on noin 700 000 paria. Suomessa teeri on luokiteltu silmälläpidettäväksi ja sen kanta on pienentynyt huomattavasti puolen vuosisadan takaisesta. Teerikanta on kuitenkin pysynyt vakaana viimeiset 20 vuotta, ja on jopa hieman kasvanut 2000-luvulla. Vuosien väliset kannanvaihtelut ovat teerellä suuria.
Sandra Andersson
Sandra Andersson (s. 31. joulukuuta 1989 Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa tällä hetkellä Mallbackens IF -seuraa. Andersson on pelannut seuraurallaan yhteensä 77 ottelua tehden 3 maalia.
Tuula Kojo
Kojo on vuodesta 1995 suomentanut kirjallisuutta turkista ja ruotsista. Hän on suomentanut Nobel-palkinnon vuonna 2006 saaneen Orhan Pamukin teokset yhtä lukuun ottamatta, jonka Kalevi Nyytäjä on suomentanut englanninkielisestä laitoksesta. Lisäksi hän on toiminut vapaana toimittajana ja asioimistulkkina.
Suakoko
Paikalliset kpellet saavat elantonsa pääasiassa riisinviljelystä.
Talos
Taloksen ulkonäkö
Taloksen kypärä muistutti Kreikan raskaasti suojattujen jalkaväen sotilaiden hopliittien kypärää. Taloksen metallikuori oli niin paksu, ettei se tarvinnut tavallista haarniskaa. Pitkät ja lihaksikkaat kokopanssariset käsivarret pystyivät tarttumaan kokonaisiin joukkueisiin ja murskaamaan ne kuoliaiksi. Taloksen nivelet kitisivät ja natisivat sen liikkuessa. Monille onnettomille uhreille sen natinat jäivätkin viimeiseksi kuulohavainnoiksi. Taloksen ainoa haavoittuvainen kohta oli niskasta nilkkaan asti ulottuva suoni, jota (useiden versioiden mukaan) pronssinen naula piti kiinni. Taloksen pronssinen rintapanssari oli kätevä vihollisia murskatessa tai polttaessa.
Riekko
Levinneisyys
Riekkoa tavataan yleisesti Pohjois-Euroopassa, Pohjois-Aasiassa ja Pohjois-Amerikassa. Britteinsaarilla elää riekon alalaji nummiriekko (Lagopus lagopus scoticus).
Koko ja ulkonäkö
Riekko sekoitetaan tunturialueilla helposti sukulaiseensa kiirunaan (Lagopus mutus). Lintujen erottaminen pelkästään ulkonäön perusteella on harjaantuneellekin silmälle vaikeaa. Havaintopaikan ja äänen perusteella lajin määrittely on jopa helppoa. Nyrkkisääntö on, että tunturipaljakalla pensasrajan alapuolella esiintyvät ovat riekkoja ja ylempänä havaitut kiirunoita.
Metsästys
Harrastepyynti suoritetaan seisovaa koiraa käyttäen tai naakimalla eli jälkiä etsimällä ja seuraamalla. Pohjoisimmassa Lapissa riekkoja pyydetään ansalangoilla tunturi- ja jokivarsikoivikoissa.
Puristelasi
Historiaa
Yhdysvalloista puristelasitekniikka levisi nopeasti Eurooppaan 1830- ja 1840-luvulla, etenkin Ranskaan, Englantiin, Saksaan ja Böömiin. Koska mallisuojaa ei alkuun ollut, malleja kopioitiin toisilta surutta. Englannissa otettiin vuonna 1839 käyttöön vuoden kestävä mallisuoja, joka myöhemmin pidennettiin kolmeen vuoteen.
Jegor Tšižikov
Seuraura
Tšižikov on Severstal Tšerepovetsin kasvatti. Kaudella 2016–2017 hän toimi seuran U16-joukkueen varakapteenina. Tšižikov voitti tehoilla 37+47=84 koko Venäjän U16-sarjan piste- ja syöttöpörssin. Kesken kauden 2017–2018 hän siirtyi Yhdysvaltoihin Colorado Evolutionin 16U AAA-joukkueeseen, jonka sisäisen piste- ja maalipörssin Tšižikov voitti tehoilla 15+9=24.
Maajoukkueura
Tšižikov on pelannut neljä poikien maaottelua.
Baška Voda
thumb|250px|Rantaa Baška Vodassa
Plitvice
Maantiede ja sijainti
Plitvicen kansallispuisto sijaitsee Kroatiassa Dinaarisilla Alpeilla lähellä Bosnian ja Hertsegovinan rajaa.
Kasvillisuus
Metsien valtalaji on euroopanpyökki, joka kansallispuiston matalimmilla alueilla muodostaa pääosan metsistä. Korkeammilla alueilla se muodostaa sekametsiä saksanpihdan kanssa. Näiden lisäksi metsissä kasvaa metsäkuusia ja mäntyjä.
Eläimet
Sekä sammakkoeläimiä että matelijoita Plitvicestä on löydetty 12 lajia. Niistä alppien tyyppilajeja ovat vesiliskoihin kuuluva Triturus carnifex, alppisalamanteri ja hietakyy. Puistossa suojeltaviin lajeihin on luokiteltu Triturus carnifex, hietakyy ja euroopansuokilpikonna.
Puiston selkärangattomista erityisen hyvin on tutkittu perhosia ja vesiperhosia. Perhoslajistoon kuuluu jopa 321 lajia. Puistoon on perustettu erityisen suojeltuja elinalueita, joiden tarkoituksena on suojella erityisesti muutamien sinisiipislajien lisääntymistä.
Sápmelaš
Lehden ensimmäisiä päätoimittajia olivat Paavo Ravila (1934–1943) ja Erkki Itkonen (1934–1950), jotka molemmat olivat Helsingin yliopiston suomalais-ugrilaisten kielten professoreita. 1940-luvulla lehteä toimittivat myös Hans-Aslak Guttorm ja Pekka Lukkari. Jouni Kitti oli päätoimittajana 1981–1998.
David Fincher
Ura
Vuonna 2017 ilmestyi ensimmäinen kausi televisiosarjasta Mindhunter, jossa Fincher toimi sekä tuottajana, että useiden jaksojen ohjaajana. Sarja perustuu Mindhunter: Inside the FBI's Elite Serial Crime Unit -kirjaan.
Luxemburgin filharmoninen orkesteri
Luxemburgin filharmoninen orkesteri julkaisee levyjä pääasiassa Timpani-levy-yhtiön kautta. Se on muun muassa levyttänyt kaikki Jean Crasin ja Maurice Ohanan orkesteriteokset. Levytyksillään orkesteri on saanut Gramophone-palkinnon, Deutscher Schallplattenpreisin ja Cannesin klassisen palkinnon.
Stefan Löfven
Sosiaalidemokraattien puheenjohtajana
Sosiaalidemokraattisen puolueen puheenjohtajaksi Löfven valittiin 27. tammikuuta 2012 Håkan Juholtin seuraajaksi. Ennen valintaansa Löfven oli toiminut Ruotsin metalliliiton IF Metallin puheenjohtajana vuodesta 2006 ja toiminut sitä ennen metalliliitossa pitkään.
Kolmas hallitus 2021
Löfvenin seuraajaksi valittiin marraskuussa 2021 Magdalena Andersson.
Halloween 4
Tarina
Jamie ja Rachel palautetaan kotiin ja kaikki osoittavat olevansa helpottuneita painajaisen päättymisestä. Mutta juuri kun kaikki luulivat terrorin olevan ohitse, Jamie laittaa naamarin päähänsä ja murhaa äitipuolensa. Tohtori Loomis murtuu tietäen, että Michael on saanut Jamiesta pahan otteen.
Etninen konflikti
Etninen konflikti on tilanne, jossa kahden etnisen ryhmän, esimerkiksi vähemmistön ja enemmistön, suhde on vihamielinen. Useat etniset konfliktit on kuvattu taistelun, selkkauksen tai yhteentörmäysten elementteinä. Kaikilla etnisillä konflikteilla ei tarvitse olla tarkoitusta tai suunniteltua loppua, mutta monesti konflikti on taistelu, jolla ryhmät pyrkivät saavuttamaan omat tavoitteensa ja samalla kumota, loukata tai jopa tuhota kilpakumppanin pyrkimykset. Ryhmä saattaa päätyä myös tuhoamaan vastakkaisen ryhmän. Erityisesti nyky-yhteiskunnissa etnisissä konflikteissa on kyse kilpailusta niukoista resursseista, ja taisteluilla pyritään säilyttämään tai saavuttamaan hegemonia tai yhdenvertaisuus.
Vladimir Osetškin
Osetškin on julkaissut verkossa väitetysti FSB:n jäsenen kirjoittamat kirjeet Ukrainan sodan kulusta. Lisäksi hän kertoo lukuisten venäläisten virkamiesten, mukaan lukien entisen ministerin ja kenraalin pyytäneen hänen apuaan loikatakseen länteen.
Emmanuel Krivine
Krivine opiskeli Pariisin konservatoriossa ja Chapelle musicale Reine Élisabethissa.
Louis van Gaal
Louis van Gaal (s. 8. elokuuta 1951 Amsterdam) on alankomaalainen jalkapallovalmentaja ja entinen keskikenttäpelaaja.
Ura
Van Gaal kertoi tammikuussa 2016, ettei ole halukas jatkamaan kauteen 2016/17 päättyvää sopimustaan Manchester Unitedin kanssa. Hän on ilmoittanut jäävänsä eläkkeelle valmennustehtävistä viettääkseen enemmän aikaa perheensä kanssa. Van Gaal on saanut kauden 2015/16 aikana rajua kritiikkiä Unitedin huonon menestyksen takia. Van Gaalin johdolla Manchester United voitti FA Cupin mestaruuden kaatamalla finaalissa Crystal Palacen 2–1. Pokaali jäi van Gaalin ainoaksi Unitedin peräsimessä, sillä hän sai potkut 23. toukokuuta 2016.
Iris Murdoch
Murdoch julkaisi 26 romaania 40 vuoden aikana. Hän joutui lopettamaan kirjoittamisen vuonna 1995 sairastuttuaan Alzheimerin tautiin. Richard Eyren elokuva Iris (2001) kertoo Murdochin elämästä, etenkin hänen viimeisistä vuosistaan. Sen nimiosissa ovat Kate Winslet ja Judi Dench.
Eric McCormack
Varhaiset työt
Vuonna 1997 McCormack näytteli myös pienrooleissa komediasarjoissa Townies, Veronican salaisuudet ja Ally McBeal. Alun perin McCormackista oli tarkoitus tulla vakituinen näyttelijä NBC-kanavan komediasarjaan Jenny, mutta hänet erotettiin, koska televisioyhtiö poisti hänen roolihahmonsa sarjasta.
Nousu kuuluisuuteen
Will & Gracen kahdeksas ja viimeinen tuotantokausi alkoi 18. toukokuuta 2006. Sarjan viimeinen jakso keräsi Yhdysvalloissa televisioiden ääreen yhteensä 18 miljoonaa katsojaa, mikä teki siitä katsoituimman viihdeohjelman kuuteen vuoteen.
Viaplay Group
Historia
NENT Group aloitti toimintansa 1. heinäkuuta 2018. Nordic Entertainment Groupin osakkeilla kaupankäynti alkoi Tukholman pörssissä 28. maaliskuuta 2019.
NENT Group osti osuuden Erik Feigin Picturestart -studiosta, ja sen pohjoismaiset oikeudet sen sisältöön saatiin Picturestartin toukokuussa 2019 julkaisussa.
Jare
Jare on suomenkielinen miehen etunimi. Se liittyy läheisesti nimeen Jari.
Märkähöyryveturi
Leveäraidepuolella Suomen Rautatiemuseossa ja Haapamäen höyryveturipuistossa on useitakin ajokunnottomia yksilöitä. Tunnetuin tällainen veturi lienee kauan Lastenlinnan pihassa seissyt Tk2 -veturi 419, joka siirrettiin Haapamäen museoveturiyhdistykselle ulkoisesti kunnostettavaksi. Tämä kyseinen veturi on myös compound- eli yhdyskoneistolla varustettu, kun useimmat höyryveturit ovat kaksoiskoneistollisia. Veturi maalattiin ulkoisesti vuonna 2006. Samoin veturiin käyntisilloille ja kattilan päälle ennen Lastenlinnan pihaan vientiä asennetut, veturiin kuulumattomat suojakaiteet on poistettu. thumb|Märkähöyryveturi Vk4 68, "Leena", Minkiöllä [[lavettivaunun päällä]] Syyskesällä 2009 saatiin pitkän uurastuksen jälkeen ajokuntoon ensimmäinen leveäraiteinen märkähöyryveturi, Vk4 68 Leena(Borsig 7858/1910, 0-4-0wt). Veturi kunnostettiin Minkiön konepajalla ja siirrettiin valmistuttuaan Suomen Rautatiemuseoon Hyvinkäälle.
Riccardo Sartori
Maajoukkueura
Sartori pelasi alle 18-vuotiaiden MM-kilpailuissa vuonna 2012. Hän pelasi myös alle 19-vuotiaiden World Junior A Challengessa vuonna 2013. Yhteensä Sartori on pelannut 17 nuorten ja 24 poikien maaottelua.
Ellery Queen
thumb|Frederic Dannay (vasemmalla) ja kirjailija James Yaffe (1943). Ellery Queen on salanimi, jolla yhdysvaltalaiset serkukset Frederic Dannay (20. lokakuuta 1905 – 3. syyskuuta 1982) ja Manfred Bennington Lee (11. tammikuuta 1905 – 3. huhtikuuta 1971) kirjoittivat kymmeniä tarinoita dekkareiden kulta-ajalta 1930-luvulta lähtien aina 1960-luvulle saakka. Teokset ovat etenkin alkuvuosina perinteisiä nokkelia arvoitusdekkareita John Dickson Carrin ja Agatha Christien tapaan, ja monia pidetään lajityypin klassikkoina. Kirjoista merkittäviin kuuluu Ruumiskirstun arvoitus vuodelta 1932.
Pyy
Levinneisyys
Kansainvälinen luonnonsuojeluliitto IUCN on luokitellut pyyn elinvoimakseksi lajiksi. Suomessa pyy on rauhoitettu metsästysajan ulkopuolella, ja se on luokiteltu vaarantuneeksi lajiksi.
RBMK
Reaktoriastia, hidastinaine ja säteilysuojaus
Reaktorimonttu on valmistettu vahvistetusta betonista, ja se on 21,6 m leveä, 21,6 m syvä sekä 25,5 m korkea. Sylinterinmuotoinen, seinäpaksuudeltaan 16 mm paksu, halkaisijaltaan 14,52-metrinen ja 9,75 metriä korkea teräksinen reaktoriastia on sijoitettu monttuun ristinmuotoisen metallikannakkeen päälle. Reaktoriydin koostuu päällekkäin ladotuista grafiittiharkoista, joiden läpi kulkee pystysuuntainen halkaisijaltaan 11,4 cm oleva kanava. Grafiittiharkon mitat ovat leveydeltään 25 cm ja syvyydeltään 25 cm. Harkkojen korkeus vaihtelee 20 ja 60 senttimetrin välillä, koska harkot on ladottu reaktoriin limittäin sivusuuntaisen tuennan vuoksi (vrt. pystysuuntainen tiiliseinä). Reaktorin sisäinen helium-typpi-kaasukehä pitää reaktoriytimen inerttinä ja auttaa lämmönsiirrossa grafiitilta jäähdytyskanaville. Grafiittihidasteiden yhteisleveys on 14 metriä ja korkeus 8 metriä. Lämpölaajenemisesta aiheutuvien vaurioiden estämiseksi reaktoriastiassa on liikuntasauma. Grafiitin maksimilämpötila oli 730 °C.
Käyttö
RBMK-tyyppisiä eli grafiittihidasteisia kiehutusvesireaktoreita on yhä käytössä kaikkiaan 8 kpl (2022) kolmessa eri voimalaitoksessa, kaikki nykyisen Venäjän alueella. Voimalaitoksia oli myös nykyisten Ukrainan ja Liettuan tasavaltojen alueella. (Katso taulukko alla.) Myös Tšernobylin ydinvoimalaitoksen reaktorit edustivat kyseistä reaktorityyppiä.
Luettelo reaktoreista
Värikoodit:
Väinö Perälä
Väinö Herman Perälä (12. heinäkuuta 1884 Vesanto – 28. elokuuta 1964 Turku ) oli suomalainen historioitsija, pappi, opettaja ja tietokirjailija.
Ilkka Taipale
Elämä
Puoluetaustaltaan Taipale on sosialidemokraatti. Hän on toiminut kansanedustajana vuosina 1971–1975 (Helsingin kaupungin vaalipiiri) ja 2000–2007 (Helsingin vaalipiiri) sekä Helsingin kaupunginvaltuustossa vuosina 1969–1980 ja vuodesta 1993 eteenpäin. Vuoden 1999 eduskuntavaaleissa hän jäi varasijalle ja nousi eduskuntaan helmikuussa 2000, kun Tarja Halonen valittiin tasavallan presidentiksi. Vuoden 2019 eduskuntavaaleissa Taipale pyrki takaisin kansanedustajaksi, mutta äänimäärä ei riittänyt valituksi tulemiseen.
Peltopyy
pienoiskuva|Peltopyyn munia.
Elegance in Black
Elegance in Black on metalliyhtye Diablon esikoisalbumi, joka julkaistiin 6. marraskuuta 2000.
Aune Mäkinen
Rovaniemen maalaiskunnan Tapionkylästä kotoisin ollut Aune Mäkinen sairastui luutuberkuloosiin 4-vuotiaana. Vaikeasta sairaudesta huolimatta hän kävi kansa- ja kauppakoulun sekä suoritti 1961–1963 kunnallishallinnon tutkinnon Tampereen yliopistossa. Mäkinen oli aluksi työssä kotipaikkakuntansa kunnantoimistossa ja toimi sittemmin myös kirjastovirkailijana.
Theresa Andrews
Theresa Andrews (s. 25. lokakuuta 1962 New London, Connecticut, Yhdysvallat) on yhdysvaltalainen uransa päättänyt uimari. Selkäuinti oli Andrewsin ominta alaa, ja hän voittikin kesäolympialaisissa 1984 naisten 100 metrin selkäuinnin kultaa. Lisäksi hän samoissa kilpailuissa saavutti 4×100 metrin sekauinnin olympiakultaa.
Metso
Koko ja ulkonäkö
pienoiskuva|250px|Tetrao urogallus Koirasmetso on väritykseltään mustan-, ruskean- ja harmaankirjava. Silmän päällä on punainen ”pilkka” ja kainalosta löytyy valkoinen täplä. Naaras on ruskeankirjava, sen rinta on punertava ja selässä saattaa olla valkeita täpliä. Naarasmetso sekoitetaan usein naarasteereen. Paino vaihtelee naaraan 1,9 kg:sta koiraan noin 4,0 kilogrammaan. Ensimmäisen vuoden syksyllä nuorten kukkojen paino on keskimäärin 2,9 kg.
Lisääntyminen
Metson elinalueiden pirstoutuminen hakkuiden seurauksena ja harva metsokanta on johtanut joissakin tapauksissa tilanteeseen, jossa metsokoiraille ei aina löydy soidinkumppaneita. Jotkut yksinäiset metsot ovat tulleet aggressiivisiksi myös ihmistä kohtaan, ja ne tunnetaan ”hulluina metsoina”.
Myös teerikukon ja koppelon on mahdollista risteytyä, ja tällöin syntyy korpimetso tai korpikoppelo. Ukkometson ja naarasteeren risteytymät taas ovat todella harvinaisia johtuen lintujen kokoerosta. Metsot ovat soitimella myös kevät-kesäisin.
Metso kulttuurissa
pienoiskuva|Ferdinand von Wright, Taistelevat metsot, 1886. Metso on Keski-Suomen maakunta- ja vaakunalintu. Metso esiintyi vuosina 1993–2002 käytössä olleen 10 markan kolikon kääntöpuolella.
Juho Järvi
pienoiskuva|Ylikonstaapeli Juho Järvi Ylikonstaapeli Juho Järvi (26. syyskuuta 1869 – 16. helmikuuta 1921) oli toinen ensimmäisistä Suomen itsenäisyyden aikana virantoimituksessa rauhan aikana surmansa saaneista poliiseista. Yhdessä vanhemman konstaapeli Oskari Lindgrenin kanssa he pidättivät Vaasassa 16. helmikuuta 1921 humalassa riehuneen jääkäriluutnantti Otto Joen. Heidän vietyä tämän Vaasan poliisilaitokselle odottamaan kuljetusta varuskuntaan, Joki oli tarttunut aseeseensa ja ampunut sekä ylikonstaapeli Järven että konstaapeli Lindgrenin ja paennut paikalta.
Austin Powers ja kultamuna
Vastaanotto
Helsingin Sanomien Mikko-Pekka Heikkinen piti Kultamunaa yhtenä vuoden huonoimmista elokuvista, ”rujoista miehistä, hehkeistä naisista ja pyllyhuumorista rykäisty räkäklimppi, lajissaan merkille pantavan vastenmielinen”. Hän ei edes ollut varma, voiko sitä kutsua elokuvaksi: siinä ei juuri ole juonta, ja senkin vähän kuljetuksesta puuttuu roti. Chicago Sun-Timesin Roger Ebert oli lempeämpi mutta myönsi elokuvan olevan aiempia Austin Powerseja selvästi huonompi. Hän antoi elokuvalle kaksi tähteä neljästä. San Francisco Chroniclen Mick LaSalle piti elokuvan parhaana antina sen kekseliäitä visuaalisia vitsejä.
S/S Hindenburg
Uppoaminen
Hindenburgiin lastattiin marraskuussa 1942 kansilastiksi sekalainen valikoima kuorma- ja henkilöautoja, maastoajoneuvoja, moottoripyöriä ja mm. tykinvetäjäksi modifioitu telaketjutraktori; itse ruumiin sijoitettiin noin tuhat venäläistä sotavankia jotka piti viedä tie- ja rautatietöihin Pohjois-Suomeen.
Hindenburg oli matkalla saattueessa Danzigista Utön kautta edelleen Pietarsaareen, kun se 17.11. ajoi Utön lähellä venäläisen sukellusveneen L3:n laskemaan miinaan. Laivan miehistö siirtyi muihin aluksiin, mutta laivalle jäi vielä ruumaan teljettynä mukana olleet noin tuhat venäläistä sotavankia. Hindenburgia lähdettiin hinaamaan sisäsaaristoon, mutta se juuttui karille Snökubbin kohdalla. Tässä vaiheessa osa laivalla olleista vangeista onnistui murtautumaan kannelle, mutta saksalaiset ampuivat heitä 20 mm konetykillä.
Kam Air
Kohteet
Kam Air lentää yhdeksään kohteeseen, joista kolme sijaitsee Afganistanissa. Kam Airin lennot operoidaan Kabulista.
Quentin Tarantino
Varhaiset elämänvaiheet
Tarantino keskeytti koulun yhdeksännellä luokalla ja jäi ilman päättötodistusta. Hän sai 16-vuotiaana töitä pornoteatterin paikannäyttäjänä, vaikkei pitänytkään pornoelokuvista. Tarantino kävi kolme vuotta näyttelijäkursseilla tavoitteenaan päästä työskentelemään suurten elokuvaohjaajien kanssa. Hän katsoi 17 ja 21 ikävuotensa välillä vähintään 200 elokuvaa vuosittain ja sen lisäksi paljon televisiota. Hän kirjoitteli huvikseen elokuvakohtauksia, ja vähitellen häntä alkoi houkuttaa ajatus ryhtyä itsekin elokuvantekijäksi. Hän ihaili erityisesti ohjaaja Howard Hawksia tämän monipuolisuuden takia.
Aiheet ja rakenne
Tarantinon elokuvissa on joskus epälineaarinen rakenne, eli kohtauksia ei näytetä aikajärjestyksessä vaan sekajärjestyksessä ja takaumin. Hahmot käyvät usein pitkiä ja nokkelia vuoropuheluja aiheista, jotka eivät näytä liittyvän elokuvan juoneen mutta saattavat paljastaa asioita hahmojen luonteesta. Tarantinon elokuvissa on paljon veristä väkivaltaa, joka on usein tyyliteltyä ja epärealistista.
Elokuvakriitikkona
Tarantinoon eniten vaikuttanut kriitikko on yhdysvaltalainen Pauline Kael. Etenkin Kaelin arvostelu Jean-Luc Godardin elokuvasta Bande à part oli Tarantinolle merkittävä. Tarantino kokee seuraavan lainauksen vahvasti vaikuttaneen hänen omaan estetiikkaansa nuorena elokuvantekijänä: "Aivan kuin ranskalainen runoilija olisi ottanut tavallisen banaalin amerikkalaisen rikosromaanin ja kertoisi meille sen romantiikan ja kauneuden, jonka hän luki rivien välistä".
Tikku ja Takku
Bart ja Lisa Simpson ovat Tikku ja Takku -sarjan suuria faneja. Heidän äitinsä Marge Simpson on osoittanut mieltään ohjelman tekijöille sarjan väkivaltaisuudesta, ensimmäisen kerran 2. tuotantokauden jaksossa ”Väkivaltaviihde”. Tikkua ja Takkua tuottaa väsähtänyt ja kärttyisä animaatiotuottaja Roger Meyers Jr. (ääninäyttelijä Alex Rocco, myöhemmin Hank Azaria), joka on perinyt studion ja hahmot isältään. 8. tuotantokauden jaksossa ”Urani koirana” tv-yhtiön johto vaati lisäämään Tikun ja Takun rinnalle Piski (Pootchie) -nimisen trendikkään koiran, jonka ääninäyttelijänä Homer Simpson lyhyesti toimi ennen kuin hahmo poistettiin epäonnistuneena. Saman jakson mukaan Tikun ja Takun fiktiivinen ääninäyttelijä on June Bellamy -niminen nainen. 4. kauden jaksossa ”Rangaistus” Tikusta ja Takusta oli tehty myös suosittu elokuva.
Aslak de Silva
Aslak de Silva on suomalainen toimitusjohtaja ja puhuja, joka on erikoistunut johtajuuden kehittämiseen, myyntiin ja markkinointiin. Hänet tunnetaan liike-elämän konferensseja järjestävän Nordic Business Forum Oy:n toimitusjohtajana Hans-Peter Siefenin luovuttaessa tehtävän hänelle maaliskuussa 2018. Hän toimii myös Differo Oy:n ja Nordic Business Report Oy:n hallituksen jäsenenä.
Laura Vandervoort
Laura Dianne Vandervoort (s. 22. syyskuuta 1984 Toronto, Ontario, Kanada) on kanadalainen näyttelijä, joka tuli tunnetuksi televisiosarjoista Hetkessä tähdeksi ja Smallville.
Ennakonpidätys
Ennakonpidätys tarkoittaa verohallinnon vaatimaa tointa, jossa tulosta erotetaan vero, joka maksetaan hallinnolle. Lainsäädännössä ennakonpidätyksellä tarkoitetaan useimmiten tuloveron ennakonpidätystä, jonka työnantaja tekee työntekijän palkkatulosta ja tulouttaa verottajalle. Ennakonpidätys on ennakkoperinnän ensisijainen toteuttamistapa. Toinen tapa ennakkoperinnän toteuttamiseen on ennakonkanto. Ennakonkanto suoritetaan tuloista, joista ei toimiteta ennakonpidätystä. Tämä tarkoittaa tuloja, jotka ovat syntyneet elinkeinotoiminnasta, maataloudesta tai muusta tulonhankkimistoiminnasta.
Aleksei Tšerepanov
Ura
New York Rangers varasi Tšerepanovin NHL:ään vuoden 2007 varaustilaisuuden ensimmäisellä kierroksella numerolla 17.
Combourg
Combourg (bretoniksi Komborn) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 40 kilometriä Saint-Malon kaupungista kaakkoon.
Juha Tapaninen
Juha Kalervo Tapaninen (12. tammikuuta 1948 – 8. elokuuta 2013) oli suomalainen mainosmusiikkisäveltäjä sekä mainos- ja elokuvaohjaaja. Hänen ainoaksi pitkäksi elokuvakseen jäi Iskelmäprinssi (1991). Tapaninen sävelsi paljon mainosmusiikkia, ja moni alun perin mainoselokuvaan tehdyistä lauluista nousi myös levymyyntihiteiksi. Vuonna 1992 hän sai Jussi-palkinnon musiikistaan Iskelmäprinssi-elokuvaan.
Juha Tapaninen oli yksi kolmesta Story Filmi Oy:n perustajasta 1978 ja myöhemmin sen ainoa omistaja, mutta jäi sairautensa takia yrityksestään eläkkeelle.
SMS Hindenburg
Hindenburgin hyväkuntoinen hylky löytyi vuonna 1995, ja hylystä nostettu laivakello on esillä Maarianhaminan merenkulkumuseossa. Hylkyyn sukellusta on rajoitettu Saksan ulkoministeriön pyynnöstä, koska Saksa pitää hylkyä sankarihautana.
Split-Dalmatia
Historia
Nimi Dalmatia on peräisin illyrialaisheimosta nimeltä Dalmatae, jotka ensimmäisellä vuosituhannella asuivat Adrianmeren itärannikolla. Se kuului Illyrian kuningaskuntaan 300-luvulla Illyrialaissotiin (220-luku eaa. ja 168 eaa.) saakka, jolloin Rooman tasavalta perusti protektoraattinsa Neretva-joen eteläpuolelle. Dalmatiaa on käytetty maantieteellisenä nimenä todennäköisesti 100-luvun loppupuoliskolta saakka, ja sillä tarkoitettiin aluetta Adrianmeren itärannikolla Krka- ja Neretva-jokien välillä. Alue yhdistettiin hiljalleen Rooman alueisiin, kunnes Illyricumin provinssi perustettiin virallisesti noin 32–27 eaa.
Bárbmu
Bárbmu tai Bárbmoriika on pohjoissaamelaisessa mytologiassa lämmin eteläinen maa, johon muuttolintujen uskottiin lähtevän talveksi. Muuttolintuja kutsutaan nimellä bárbmoloddi eli "Bárbmun lintu". Bárbmu on K. Nielsenin mukaan "paikka, jossa on kuviteltu ihanuus". Bárbmu on paratiisin kaltainen valtakunta maan äärillä. Siellä kääpiöt harjoittavat ihmisen tapaan poronhoitoa ja kalastusta (vrt. lintukotolaiset Lintukodossaan suomalaisessa perinteessä). Bárbmun hallitsija Bárbmoáhkka, "Bárbmo-akka", mainitaan 1700-luvun norjansaamelaisia koskevissa lähteissä. Bárbmo-akka mainitaan myös kuvatun noitarummuissa yhdessä kurjen kanssa. Kolttasaamelaiset kertovat muuttolintujen hallitsijasta, lintujen eukosta l ddeœenä«kk, joka hoitaa lintuja talven aikana ja määrää, kuinka monta lintua keväällä palaisi takaisin Lappiin. Myös sääsket menevät Lintujen eukon luokse.
Olympianiemenmurmeli
Elintavat
Olympianiemenmurmeli käyttää ravinnokseen heiniä, sarakasveja ja muita kasveja. Ne voivat syödä myös kasvien juuria. Ruokailualueellaan ne voivat kuluttaa jopa 30 % koko biomassasta. Toisaalta niiden ruokailu johtaa suurempaan kasvien biodiversiteettiin. Harvemmin se saattaa syödä myös puun kaarnaa ja havupuiden jälsiä. Joskus sen on havaittu syövän eläinperäistä ravintoa ja myös kannibalismi on mahdollista.
Pertsa ja Kilu
Vuoden 2020 elokuvaversio
Vuoden 2022 elokuvan Pertsa ja Kilu - Faaraon sormus ensi-ilta on 20.1.2023.
Hasan Ferit Alnar
Alnarilla oli useita kapellimestaritehtäviä Istanbulissa ja Ankarassa. Hän opetti myös konservatorioissa molemmissa kaupungeissa ja työskenteli jonkin aikaa Carl Ebertin avustajana Turkin valtionoopperassa ja -baletissa. Yhdessä Necil Kazım Aksesin, Ulvi Cemal Erkinin, Cemal Reşit Reyn ja Ahmed Adnan Saygunin kanssa hän muodosti Turkin viisikoksi kutsutun säveltäjäryhmän.
Taigakirvinen
Taigakirvinen (Anthus hodgsoni) on metsäkirvistä muistuttava, västäräkkien heimoon lukeutuva varpuslintu.
Viiriäinen
Koko ja ulkonäkö
Viiriäinen on 16–18 cm pitkä, sen siipiväli on 32–35 senttiä ja se painaa 70–155 grammaa. Viiriäisen pää, rinta ja yläpuoli ovat väriltään beigenruskeankirjavat tummanruskein kuvioin. Kupeilla ja yläpuolella on myös vaaleita pitkittäisjuovia. Koiraalla on keskeltä musta kurkku. Mustan osan laajuus vaihtelee ja usein kurkun keskellä on vain kapea raita. Naaraalla kurkku on likaisenvalkoinen.
Lisääntyminen
Viiriäinen tekee pesänsä korkean kasvillisuuden suojiin. Pesä on maassa oleva matala syvennys, joka on vihreillä kasvinosilla vuorattu. Naaras munii kesä–heinäkuussa 8–13 munaa, joita se hautoo yksin 16–21 päivää. Poikaset kasvavat lentokykyisiksi noin kolmessa viikossa.
Piaggio
thumb|200px|Piaggio NRG Power DT
Ptolemaioksen lause
Ptolemaioksen epäyhtälön todistus
Tarkastellaan nelikulmiota ABCD. Konstruoidaan nyt piste E siten, että kolmiot ACD ja AEB ovat yhdenmuotoiset( ja ). Tällöin joten
10 kirjaa
10 kirjaa lapsuudesta
Kesällä 2008 esitettiin 10 kirjaa lapsuudesta. Muista 10 kirjaa -sarjoista poiketen sitä ei juontanut Timo Harakka vaan Anna Laine. Myöskään muissa 10 kirjaa -sarjoissa vakiovieraana oleva Anna Kortelainen ei ollut mukana tässä ohjelmassa. Ohjelmassa keskusteltiin viikoittain vaihtuvien kahden vieraan kanssa jostakin lasten kirjasta.
10 kirjaa vallasta
Kesällä 2012 samoilta tekijöiltä esitettiin ohjelma 10 kirjaa vallasta. Ohjelmassa keskustelua vetivät jälleen Timo Harakka ja Anna Kortelainen. Ohjelmassa keskusteltiin viikoittain vaihtuvan vieraan kanssa kaunokirjallisesta teoksesta (romaanista, näytelmästä tai sarjakuvasta), joka liittyy valtaan.
Armen Nazarjan
Nazarjan lopetti uransa vuonna 2009.
Varavääpeli
Varavääpeli on suomalainen historiallinen sotilasarvo, joka oli käytössä 1918-1919. Varavääpelin arvo tuli Suomeen Saksassa koulutuksessa olleiden jääkäreiden mukana. Libaussa ylennettiin 188 henkilöä varavääpeleiksi. Virallinen ylennyspäivä oli 11. helmikuuta 1918. Varavääpeleiden, kuten muidenkin Jääkäripataljoona 27:ssä palvelleiden ylennys suomalaisiin sotilasarvoihin oli everstiluutnantti Thesleffin tekemä toimenpide, jolla ei ollut kenraali Mannerheimin tai Suomen senaatin hyväksyntää. Sanamuodoltaan Libaun listan ylennys oli esitys. Thesleff käytti sanontaa: "---tulen ehdottamaan koroitettavaksi---".
George Orwell
Elämä ja kirjallinen ura
Orwell asui viimeisinä vuosinaan Sisä-Hebrideillä. Orwell sairasti tuberkuloosia ja kuoli 21. tammikuuta 1950.
Springfield (Missouri)
Springfieldin pinta-ala on United States Census Bureaun mukaan 191,1 km². Siitä 1,7 km² eli 0,87 % on vettä. Kaupungissa oli vuoden 2010 väestönlaskennan aikaan noin 160 000 asukasta, joista 89 prosenttia valkoihoisia. Asukastiheys oli 800,0/km².
Șor-puolue
Heinäkuussa 2022 Moldovan korruptionvastainen virasto ilmoitti, että se epäilee puoluetta laittoman rahoituksen vastaanotosta, minkä johdosta puoluetta uhkaa pahimmillaan lakkauttaminen ja puoluerekisteristä poistaminen. Perustuslakituomioistuin julisti puolueen maan perustuslain vastaiseksi kesäkuussa 2023. Puolueen listalta valitut parlamenttiedustajat säilyttävät valtakirjansa, mutta joutuvat toimimaan sitoutumattomina edustajina.
Tommi Nikunen
Nikunen toimi Suomen yhdistetyn B-maajoukkueen mäkihyppyvalmentajana vuosina 1998–2000, yhdistetyn A-maajoukkueen mäkihyppyvalmentajana vuosina 2000–2002 ja Suomen mäkihypyn A-maajoukkueen päävalmentajana vuosina 2002–2008. Hän aloitti Lahden Hiihtoseuran toiminnanjohtajan tehtävässä 1. heinäkuuta 2008.
Tommi Nikunen oli kansallisen tason mäkihyppääjä. Hän edusti Lahden hiihtoseuraa ja osallistui neljä kertaa maailmancupin osakilpailuun Lahdessa. Hän lopetti hyppyuransa vuonna 1993.
Sherlock Holmes
Elämänvaiheet
Sherlockilla on seitsemän vuotta vanhempi isoveli Mycroft Holmes, joka esiintyy tarinassa Salaiset piirustukset. Mycroft on lihava mutta jopa pikkuveljeään nerokkaampi ja merkittävässä asemassa maan hallinnossa.
Tiedot ja taidot
Watsonin varhaisen huomion mukaan Holmes ei siis nerokkuudestaan huolimatta ole laajasti sivistynyt eikä ollut perehtynyt kirjallisuuden, filosofian tai astronomian kaltaisiin epäkäytännöllisiin aloihin. Myöhemmissä tarinoissa Holmes kuitenkin usein siteeraa tunnettuja kirjailijoita ja keskustelee lukemistaan kirjoista. Hän osoittaa myös Watsonin väheksymää tuntemusta astronomiasta.
Sovitukset
Sherlock Holmes on esiintynyt myös useissa sarjakuvissa, mukaan lukien eräs pitkäaikainen syndikoitu sanomalehtisarjakuva, jota piirsivät Mike Sekowsky ja Frank Giacoia. Holmes esiintyi myös lyhytaikaisesti DC Comicsin ja Marvelin sarjakuvissa ja pitempään esimerkiksi Dellin, Charlestonin ja Classics Illustratedin sarjakuvissa. Hänestä on lisäksi tehty lukuisia kirjallisia pastisseja.
Puu
Puiden käyttö
Polttopuu on varsinkin entisinä aikoina ollut tärkein lämmityspolttoaine. Paras lämpöarvo on vuoden päivät kuivahtaneella puulla, joka on pinottu ilmavasti liiteriin. Puusta valmistetaan myös puuhiiltä.
Bab Zuwaila
Portti
thumb|vasen|"Näkymä Kairossa", [[David Robertsin maalaus vuodelta 1840.]] Bab Zuwaila on toinen fatimidien aikaisen Kairon kaupunginmuurin vielä jäljellä olevasta portista. Toinen portti on pohjoisportti Bab al‑Futuh. Portilta sisään käydessä kuljetaan al-Muizz -kadulle, joka kulkee aina pohjoisportille saakka. Bab Zuwaila on rakennettu kivestä. Portilla on kaksi pyöreää tornilla, joiden katolla on kaksi minareettia.
Ilari Sivonen
Muuta
Ilarin isä Otto Sivonen voitti SM-kultaa peräti viisi kertaa legendaarisen Pieksämäen NMKY:n riveissä. Isä valmensi poikaansa aina A-ikäisiin poikiin asti.
Maailma
Maailma voi viitata esimerkiksi seuraaviin asioihin:
Mentawaisaaret
Mentawai-saaret luetaan osaksi Länsi-Sumatran provinssia, ja muodostavat yhden provinssin hallintoalueista. Hallintoalueen pääkaupunki on Tua Pejat. Suurin osa saarten asukkaista puhuu mentawain kieltä. left|thumb|300px|Uma, perinteinen yhteisötalo Mentawai-saarilla
Thomsoniitti
Esiintyminen
Thomsoniittia esiintyy mafisissa magmakivissä ja hydrotermisissä juonissa. Samoissa paikoissa esiintyy kalsiittia, prehniittiä, kvartsia ja muita zeoliitteja. Sitä on löydetty Italiasta, Yhdysvalloista, Skotlannista,Färsaarilta, Grönlannista ja Norjasta.
Sahrami
Maustesahramin kukan emissä on kolme kirkkaan oranssinpunaista luottia. Ne kerätään käsin ja kuivataan sahramiksi, minkä jälkeen ne voidaan myydä kokonaisina tai jauheena. Yhden sahramikilon valmistamiseen tarvitaan 150 000 maustesahramin kukkaa. Sahrami onkin maailman kallein mauste.
Sahramin viljely aloitettiin noin 3 500 vuotta sitten. Sahramin tuottajamaita ovat muun muassa Espanja, Kreikka, Intia, Iran, Ranska, Turkki ja Marokko.
Nummimurhat
Myra Hindley
Bob Hindley oli töissä tehtaalla, mutta työttömäksi jäätyään hän alkoi viettää aikaa pubeissa. Vanhempien suhde oli väkivaltainen, ja myös Myra sai siitä osansa. Kun Myra oli neljävuotias, hänen isoäitinsä Ellen Maybury eli ”Gran” ehdotti, että tyttö muuttaisi asumaan hänen luokseen. Bob Hindley vastusti ajatusta, mutta suostui lopulta. Asunnot olivat hyvin lähekkäin, ja isän vaatimuksesta Myra kävi kotona syömässä. Kun Myra aloitti koulun, Bob Hindley opetti häntä tappelemaan vastaan, jos muut lapset kiusasivat häntä. Teini-ikäisenä Myra toimi usein lapsenvahtina naapuruston lapsille.
Geologia
Geologia jakaantuu useaan tutkimushaaraan. Näissä perehdytään muun muassa maakamaran kemialliseen koostumukseen, luonnonvarojen etsintään ja arviointiin. Geologiassa käytetään apuna niin fysiikkaa, biologiaa kuin kemiaa.
Nummimurhat
Murhat
16. kesäkuuta 1964 12-vuotias Keith Bennett oli kävelemässä isoäitinsä luokse, kun Brady ja Hindley ottivat hänet autoonsa; he pyysivät poikaa auttamaan ostostensa kantamisessa. He ajoivat taas nummelle, jossa Brady raiskasi ja kuristi uhrinsa ja hautasi ruumiin. Todisteet hävitettiin huolellisesti Bradyn tekemän listan mukaan niin kuin aikaisemmin.
Geologia
Maapallon rakenne
300px|thumb|4 Ylempi vaippa 6 Alempi vaippa 1 [[Maan kuori|Mantereinen kuori 2 Valtameren keskiselänne 3 Subduktiovyöhyke 5 Tulivuori 7 Pluumi 8 Ulkoinen ydin 9 Sisempi ydin 10 Konvektiosolu 11 Litosfääri 12 Astenosfääri 13 Gutenberg-pinta 14 Moho-pinta]]
Nummimurhat
Viimeisten uhrien etsinnät
Vuonna 2003 poliisi aloitti jälleen etsinnät nummilla. Hindley oli tuolloin jo kuollut eikä Brady auttanut poliisia. Etsinnät lopetettiin 1. heinäkuuta 2009, mutta tapauksen tutkinta jätettiin avoimeksi.
Luettelo ColecoVision-peleistä
Tämä on luettelo julkaistuista ColecoVision -peleistä:
Natalja Buzunova
Natalja Vasiljevna Buzulova (, s. 4. maaliskuuta 1958) on Neuvostoliittoa edustanut, kilpauransa päättänyt maahockeypelaaja ja olympiamitalisti.
Oikeutta eläimille
Sikatehtaat.fi
Oikeutta eläimille -järjestön mediavastaava Anne Nieminen vakuutti anonyymien kuvaajien kuvaamien videoiden olevan aitoja ja myöhemmin myös kaksi videoiden kuvaajaa, Karry Hedberg ja Saila Kivelä, ovat kertoneet erillisellä videolla niiden kuvaamisesta. Kuvaamisia käsitellään vuoden 2022 dokumenttielokuvassa Eläinoikeusjuttu.
Elintarviketurvallisuusvirasto tarkasti julkisuuteen tuodut tilat ja löysi laiminlyöntejä joka toiselta tilalta.
Reaktioita videoihin
Maa- ja metsätalousministeri Sirkka-Liisa Anttila vastasi järjestön syytöksiin sanomalla, että ministeriön vastuulla on lainsäädännön toimivuus eikä sen valvonta. Hänen mukaansa lainsäädäntöä on juuri uudistettu eikä hän näe syytä erota. Marraskuussa voimaan tulleessa lainsäädännössä muun muassa määrättiin, etteivät jääviysongelmien takia läänineläinlääkärit enää tarkista omia tilojaan. Anttila piti suurimpana ongelmana eläinten virikkeettömyyttä ja ehdotti Suomeen perustettavaksi onnellisten sikojen sikaloita.
Eduskunnassa kokoomuksen kansanedustaja Sari Sarkomaa teki hallitukselle kirjallisen kysymyksen eläinsuojelun puutteista ja meneillä olevista toimenpiteistä asian korjaamiseksi. Vihreiden kansanedustaja Jyrki Kasvin mukaan uutisissa ja A-studiossa nähdyt järkyttävät ”videot osoittavat, että myös suomalaisessa tehotuotannossa eläimet joutuvat kärsimään kohtuuttomasti”. Hänen mukaansa ikävintä tilanteessa on, että nähdyt videot ovat normaalia tehotuotantoa, ja että eläinsuojelulakia on siksi uudistettava niin, että se takaa eläinten hyvinvoinnin.
Tarhauskielto.fi
Evira ja Pohjois-Suomen turkiseläinkasvattajain liitto lupasivat tehdä tarkastuksia kuvatuilla turkistarhoilla. Evira löysi kuvatuista tarhoista viideltä laiminlyöntejä, joita olivat muun muassa häkkien rikkinäiset tai kokonaan puuttuvat hyllyt sekä puuttuvat purukapulat. Yhdellä tarhalla löydettiin rikkinäisiä häkkien pohjia. Osalla tarhoista oli puutteita kirjanpidossa koskien eläinten hoitoa tai kuolleita eläimiä, sekä yhdellä ei ollut varmistettu pakovarmuutta. Lopettamisen tarpeessa olevia eläimiä ei löydetty. Evira tulee tarkastamaan laiminlyöntien korjaukset määräajan kuluttua. Kyseisistä viidestä tarhasta tehdään tutkintapyyntö poliisille. Etukäteen Evira piti todennäköisenä, ettei tarkastuksissa löydy vakavia laiminlyöntejä, koska tarkastuksista etukäteen tietoiset tarhaajat ehtivät laittaa tilansa kuntoon. Eviran yksikönjohtaja Jaana Mikkola totesi olevan harmillista, että materiaali tuli esille vaiheessa, jossa kuvattujen eläinten tilaan ei voida enää vaikuttaa. Koska muut eläimet on tapettu vuoden lopulla, on tarhoilla helmi-maaliskuussa jäljellä enää vain terveet siitoseläimet. Turkiseläinten kasvattajain liiton oma eläinlääkäri löysi kuudelta tarhalta laiminlyöntejä. Tarhoista kolmella oli sertifikaatti, joka otettiin niiltä pois. Ne voivat hakea sertifikaattia uudelleen aikaisintaan syksyllä 2010.